Áfangastaðurinn þar sem allir fjölskylumeðlimir finna afþreyingu eða afslöppun við sitt hæfi . Spánn er eitt af þeim löndum Evrópu með hæstan meðalaldur og er það mildu Miðjarðarhafsloftslaginu ásamt spænskum lífsgildum að þakka . Hamingja , sól , ávextir og grænmeti , fiskur , ólívuolíu og gæða vín er innihaldið sem þarf til að njóta afslappaðs og heilbrigðs lífs . Spánverjar eru opið og kurteist fólk sem kann að njóta lífsins og að deila gleði sinni með fólkinu í kringum sig , setja fjölskylduna í fyrsta sætið og taka fagnandi á móti þeim sem vilja kynnast þeirra lífsstíl og menningu . Spænska er annað mest útbreiddasta tungumál heims og að læra spænsku er mjög góð leið til að aðlagast spánverjum , en þó ekki nauðsynleg , það tala flestir ensku líka og þá sérstaklega á suðurströndinni . Þrátt fyrir að þjónusta og lífsgæði sé mun betri en víða í Evrópu er verðlagið talsvert undir meðallagi á húsnæði og framfærslu , hefur gert Spán að vinsælum stað fyrir Íslendinga til að setjast að og búa þar eða til að eiga sitt annað heimili . Mismunandi þjóðflokkar og lönd hafa haft áhrif á menningu spánar í gegnum aldirnar , skilið eftir sig margskonar hefðir og venjur sem gerir spænska menningu svo heillandi . Landfræðilega er Spánn afar mismunandi , allt frá gullnum ströndum til snævi þakinna fjalla sem þekja rúmlega 3.000 fm af landinu . Miðjarðarhafs loftslagið gerir Spán að fullkomnum stað til að njóta sólar og milds veðurfars allt árið um kring . Með meðalhita um 18° á veturnar og 300 daga af sól á ári , gerir Costa Blanca og Costa Calida að ákjósanlegum stað til að búa á . Fyrir utan fallegar verslunargötur má einnig finna stærri verslunarmiðstöðvar sem hafa að geyma þekktustu verslanakeðjur í heimi . Habaneras og La Zenia Boulevard verslanamiðstöðvarnar eru með þeim þekktari á svæðinu . Spánverjar leggja almennt mikið uppúr því að bjóða uppá bragðgóðan mat , framreiddan úr brakandi fersku hráefni . Matarmenningin er mjög fjölbreytt og úrval veitingastaða undir áhrifum frá öllum heimshornum með því betra sem þekkist . Spænskir , ítalskir , indverskir , ungverskir , tailenskir , kínverskir , sænskir , argentískir veitingastaðir allt eftir þínu höfði . Hvort sem þú vilt fara út að borða og eiga rómantíska kvöldstund , með góðum vinahóp eða eiga notalega stund með fjölskyldunni og börnunum þá áttu ekki eftir að eiga í neinum vandræðum með að finna það sem þú leitar að . Fyrir þá sem vilja vera úti frameftir að þá er frábært úrval af börum og skemmtistöðum fyrir þá sem vilja dansa fram eftir nóttu . Ekki má gleyma þeim frábæru útimörkuðum sem eru víðsvegar og bjóða m.a. uppá ferska ávexti og grænmeti , fatnað , vefnaðarvöru , handgerðar vörur búnar til af heimamönnum , listmuni og svo lengi má áfram telja . Í notalegri stemmningu útimarkaðanna má eyða löngum tíma í að njóta veðursins og spóka sig um á útimörkuðunum í sólinni Fyrir golf áhugamanninn þá hefur Costa Blanca svæðið upp á að bjóða yfir 30 golfvelli , þar á meðal eru einhverjir af bestu golfvöllum Spánar , vellir sem hafa hlotið alþjóðlegar viðurkenningar eins og Las Colinas . Úrvalið er mjög fjölbreytt , hver völlur um sig einstakur og fjölbreytileikinn mikill . Fjölmargir Íslendingar hafa fest kaup á fasteignum á þessu svæði meðal annars vegna fjölda golfvalla sem finna má á þessu litla svæði . Hvort sem þú ert lengra kominn í golfi eða byrjandi að þá er Spánn paradís fyrir hvaða golfara sem er .